 Nehemaya 13  Nụbọchị ahụ, a gụpụtara ihe dị nakwụkwọ Mozis ná ntị ndị mmadụ; a chọpụtakwara na e dere nime ya na onye Amọn na onye Moab agaghị abata nọgbakọ ezi Chineke ruo mgbe a na-akaghị aka,nihi na ha abịaghị nye ụmụ Izrel ihe oriri na mmiri, kama ha goro Belam ka ọ kọchaa ha. Otú ọ dị, Chineke anyị mere ka nkọcha ahụ ghọọ ngọzi.O wee ruo na, ozugbo ha nụrụ iwu ahụ, ha malitere ịkpọpụ ìgwè mmadụ dum gwara ọgwa netiti Izrel.Tupu nke a, Elayashib onye nchụàjà nke na-ahụ maka ebe a na-eri ihe nke dị nụlọ Chineke anyị bụ onye ikwu Tobaya;o wee kwadebere ya nnukwu ebe a na-eri ihe, bụ ebe ha na-edebebu àjà ọka, frankinsens na arịa dị iche iche nakwa otu ụzọ nụzọ iri nke ọka, mmanya ọhụrụ na mmanụ, bụ ihe ndị e kwesịrị ịdị na-enye ndị Livaị na ndị na-abụ abụ na ndị nche ọnụ ụzọ ámá, nakwa onyinye a na-enye maka ndị nchụàjà.Noge a niile, anọghị m na Jeruselem, nihi na nafọ nke iri atọ na abụọ nke ọchịchị Atazaksis eze Babịlọn, m bịakwutere eze, mgbe oge ụfọdụ gasịrị, m rịọrọ eze ka o nye m oge.M wee bịa Jeruselem ma hụ ihe ọjọọ Elayashib mere nihi Tobaya site nịkwadebere ya ebe a na-eri ihe nogige ụlọ ezi Chineke.Ọ dịkwa njọ nke ukwuu nanya m. M wee si nebe ahụ a na-eri ihe tụpụsịa ngwongwo niile dị nụlọ Tobaya nèzí.E mesịa, m nyere iwu, ha wee mee ka ebe ahụ a na-eri ihe dị ọcha; m wee bughachi arịa dị iche iche nke ụlọ ezi Chineke nebe ahụ, ha na àjà ọka na frankinsens.M wee chọpụta na e nyebeghị ndị Livaị òkè ha, nke mere na onye ọ bụla nime ndị Livaị na ndị na-abụ abụ, bụ ndị na-arụ ọrụ, gbagara nubi nke ya.M wee malite ịkatọ ndị osote onye na-achị achị, sị: Gịnị mere e ji leghara ụlọ ezi Chineke anya? M wee kpọkọta ha ma mee ka ha guzo nebe ha kwesịrị iguzo.Ma Juda dum webatara otu ụzọ nụzọ iri nke ọka na nke mmanya ọhụrụ na nke mmanụ nụlọ nkwakọba ihe.M wee nye Shelemaya bụ onye nchụàjà nakwa Zedọk bụ ọkà nidepụta ihe na Pedaya onye Livaị ọrụ ilekọta ụlọ nkwakọba ihe ahụ; He nwa Zakọ nwa Matanaya nọkwa nokpuru ha, nihi na a hụrụ na ha bụ ndị kwesịrị ntụkwasị obi; ọ bụkwa ọrụ ha ikesara ụmụnne ha ihe.Chineke m, biko, cheta m nihi ihe a, ehichapụkwala omume obiọma m mere nihe banyere ụlọ Chineke m na nlekọta m na-elekọta ya.Nụbọchị ndị ahụ, ahụrụ m ndị na-azọchapụta mmanya nụbọchị izu ike na Juda, ndị na-ebubatakwa ikpo ọka, na-ebukwasịkwa ha nelu ịnyịnya ibu, tinyere mmanya, mkpụrụ vaịn na mkpụrụ fig na ụdị ibu niile, wee na-ebubata ha na Jeruselem nụbọchị izu ike; m wee gbaa àmà megide ha nụbọchị ha rere ihe oriri.Ndị Taya bikwa nobodo ahụ, ha na-ebubata azụ na ụdị ngwá ahịa niile ma na-eresị ụmụ Juda ahịa nụbọchị izu ike nime Jeruselem.M wee malite ịkatọ ndị Juda a ma ama, sị ha: Gịnị bụ ihe ọjọọ a unu na-eme, ọbụna na-emerụ ụbọchị izu ike?Ọ bụghị otú a ka nna nna unu hà mere, Chineke anyị wee mee ka ọdachi a dum dakwasị anyị, dakwasịkwa obodo a? Ma unu na-eme ka iwe dị ọkụ ọ na-eweso Izrel dịkwuo ukwuu site nimerụ ụbọchị izu ike.O wee ruo na, ngwa ngwa ọchịchịrị gbara nọnụ ụzọ ámá Jeruselem tupu ụbọchị izu ike eruo, m nyere iwu ozugbo, e wee mechie ibo ya niile. M kwukwara ka ha ghara imeghe ha ruo mgbe ụbọchị izu ike gasịrị; m mekwara ka ụfọdụ nime ndị na-ejere m ozi guzo nọnụ ụzọ ámá ka a ghara ibubata ibu ọ bụla nụbọchị izu ike.Ya mere, ndị ahịa ahụ na ndị na-ere ụdị ngwá ahịa niile rahụrụ ná mpụga Jeruselem ugboro abụọ.M wee gbaa àmà megide ha, gwakwa ha, sị: Gịnị mere unu ji na-arahụ nihu mgbidi a? Unu mee ya ọzọ, m ga-ebi unu aka. Malite noge ahụ gaa nihu, ha abịakwaghị nụbọchị izu ike.M wee gwa ndị Livaị na ha ga na-eme onwe ha ka ha dị ọcha mgbe niile, na-abatakwa, na-eche ọnụ ụzọ ámá nche iji doo ụbọchị izu ike nsọ. Chineke m, biko, chetakwa nke a iji meere m ihe ọma, meekwara m ebere dị ka obiọma gị si dị ukwuu.Nụbọchị ndị ahụ, m hụkwara ndị Juu lụrụ ndị inyom Ashdọd, Amọn na Moab.Ọkara ụmụ ha na-asụ asụsụ ndị Ashdọd, ọ dịghịkwa otu nime ha maara otú e si asụ asụsụ ndị Juu, kama ha na-asụ asụsụ nke ndị dị iche iche.M wee malite ịkatọ ha na ịkọcha ha na iti ụfọdụ nime ndị ikom ha ihe na ifopụ ntutu isi ha na ime ka ha jiri Chineke ṅụọ iyi, sị: Unu ekenyekwala ụmụ ha ndị ikom ụmụ unu ndị inyom, unu alụtakwarala ụmụ unu ndị ikom ụmụ ha ndị inyom, unu alụkwala ụmụ ha ndị inyom.Ọ bụghị nihi ihe ndị a ka Sọlọmọn eze Izrel ji mehie? Netiti ọtụtụ mba, ọ dịghị eze dị ka ya; ọ bụkwa onye Chineke ya hụrụ nanya, Chineke wee mee ya eze Izrel dum. Ọbụna ya onwe ya ka ndị inyom ọ lụtara ná mba ọzọ mere ka o mehie.Ọ bụghị ihe na-azụ ntị wuruwuru na unu na-eme ihe a niile dị oké njọ site nimeso Chineke anyị omume ekwesịghị ntụkwasị obi site nịlụ ndị inyom mba ọzọ?Otu nime ụmụ ndị ikom Joyada nwa Elayashib nnukwu onye nchụàjà bụ ọgọ Sanbalat onye Bet-horọn. Nihi ya, m chụpụrụ ya nebe m nọ.Chineke m, biko, cheta ha, nihi mmerụ ha merụrụ ọrụ nchụàjà na ọgbụgba ndụ nke ọrụ nchụàjà na nke ndị Livaị.M wee sachapụ ihe ọ bụla si mba ọzọ nahụ ha, kenyekwa ndị nchụàjà na ndị Livaị ọrụ, onye nke ọ bụla nọrụ ya,ọbụna ibute osisi noge a chọrọ ya na iweta mkpụrụ mbụ kara aka. 